text: Ny politiskole igen udskudt
  03 november 2016 kl. 14.41
  Justitsministeren skyder ny politiskole i Vestdanmark flere år ud i fremtiden.   
  Jusitsminister Søren Pind, Venstre, skyder Den nye politiskole vest for Storebælt længere ud i fremtiden. Den skulle have stået færdig i 2018, men nu står den først klar i år 2019 eller måske endda først i 2020. Det siger Pind til Politiforbundets blad, Dansk Politi.
  - Mit håb er 2019, men det er kompliceret, så måske bliver det først i 2020, siger ministeren.
  Den nye politiskole udenfor København skal øge optaget til politiuddannelsen med omkring 900.
  
  Mange kommuner er interesseret i at få den nye skole. I Syd- og Sønderjylland har alle de store kommuner peget på sig selv som det bedste bud. Det gælder Esbjerg, Vejen, Sønderborg, Aabenraa, Haderslev, Fredericia, Vejle, Kolding, Horsens, men efter en frasortering hos Søren Pind er følgende nu tilbage: Sønderborg, Haderslev, Vejen, Vejle og Esbjerg.
  Folketinget vedtog i november 2015 at etablere en ny politiskole i Vestdanmark. Dengang gav man et halvt år til at beslutte, hvor den skal ligge.
  
  